CELEX: 32020R1395
Language: lt
Date: 2020-10-05 00:00:00
Title: Komisijos įgyvendinimo reglamentas (ES) 2020/1395 2020 m. spalio 5 d. dėl leidimo naudoti Bacillus amyloliquefaciens CECT 5940 kaip mėsinių viščiukų lesalų priedą atnaujinimo, leidimo jį naudoti kaip dedeklinių vištaičių lesalų priedą (leidimo turėtoja – bendrovė „Evonik Nutrition & Care GmbH“), kuriuo panaikinamas Reglamentas (EB) Nr. 1292/2008 (Tekstas svarbus EEE)

6.10.2020   
               
               
                  LT
               
               
                  Europos Sąjungos oficialusis leidinys
               
               
                  L 324/3
               
            
         KOMISIJOS ĮGYVENDINIMO REGLAMENTAS (ES) 2020/1395
         2020 m. spalio 5 d.
         dėl leidimo naudoti Bacillus amyloliquefaciens CECT 5940 kaip mėsinių viščiukų lesalų priedą atnaujinimo, leidimo jį naudoti kaip dedeklinių vištaičių lesalų priedą (leidimo turėtoja – bendrovė „Evonik Nutrition & Care GmbH“), kuriuo panaikinamas Reglamentas (EB) Nr. 1292/2008
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;
                  
               
                     (2)
                  
                  
                     Komisijos reglamentu (EB) Nr. 1292/2008 (2)
                        Bacillus amyloliquefaciens CECT 5940 leista 10 metų naudoti kaip mėsinių viščiukų lesalų priedą;
                  
               
                     (3)
                  
                  
                     pagal Reglamento (EB) Nr. 1831/2003 14 straipsnį kartu su jo 7 straipsniu leidimo naudoti Bacillus amyloliquefaciens CECT 5940 kaip pašarų priedą turėtojas pateikė prašymą atnaujinti leidimą jį naudoti mėsiniams viščiukams ir dėl naujo leidimo naudoti jį dedeklinėms vištaitėms, prašydamas priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį ir 14 straipsnio 2 dalį;
                  
               
                     (4)
                  
                  
                     Europos maisto saugos tarnyba (toliau – Tarnyba) 2020 m. sausio 28 d. nuomonėje (3) padarė išvadą, kad pareiškėjas pateikė duomenų, iš kurių matyti, kad priedas atitinka leidimo suteikimo sąlygas. Tarnyba patvirtino savo ankstesnes išvadas, kad Bacillus amyloliquefaciens CECT 5940 nedaro neigiamo poveikio gyvūnų sveikatai, vartotojų saugumui ar aplinkai. Ji taip pat padarė išvadą, kad ši medžiaga nedirgina odos ir (arba) akių, arba nėra odą jautrinanti medžiaga, tačiau turėtų būti laikoma kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, visų pirma priedo naudotojų, sveikatai. Tarnyba taip pat padarė išvadą, kad priedas gali būti veiksmingas dedeklinėms vištaitėms;
                  
               
                     (5)
                  
                  
                     atlikus Bacillus amyloliquefaciens CECT 5940 vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;
                  
               
                     (6)
                  
                  
                     atnaujinus leidimą naudoti Bacillus amyloliquefaciens CECT 5940 kaip pašarų priedą pagal šio reglamento priede nustatytas sąlygas, Reglamentas (EB) Nr. 1292/2008 turėtų būti panaikintas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, dedeklinėms vištaitėms ir tos pačios kategorijos ir funkcinės grupės atžvilgiu mėsiniams viščiukams atnaujinamas tame priede nustatytomis sąlygomis.
         
         
            2 straipsnis
            Reglamentas (EB) Nr. 1292/2008 panaikinamas.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2008 m. gruodžio 18 d. Komisijos reglamentas (EB) Nr. 1292/2008 dėl leidimo naudoti Bacillus amyloliquefaciens CECT 5940 (Ecobiol ir Ecobiol plus) kaip pašarų priedą (OL L 340, 2008 12 19, p. 36).
         
            (3)  EFSA Journal 2020;18(2):6014.
      
      
         
            PRIEDAS
            
                        
                           Priedo identifikavimo numeris
                        
                     
                     
                        
                           Leidimo turėtojo pavadinimas
                        
                     
                     
                        
                           Priedas
                        
                     
                     
                        
                           Sudėtis, cheminė formulė, aprašymas, analizės metodas
                        
                     
                     
                        
                           Gyvūno rūšis arba kategorija
                        
                     
                     
                        
                           Didžiausias amžius
                        
                     
                     
                        
                           Mažiausias kiekis
                        
                     
                     
                        
                           Didžiausias kiekis
                        
                     
                     
                        
                           Kitos nuostatos
                        
                     
                     
                        
                           Leidimo galiojimo terminas
                        
                     
                  
                        
                           KSV kilograme visaverčio pašaro, kurio drėgnis yra 12 %
                        
                     
                  
                        
                           Zootechninių priedų kategorija. Funkcinė grupė: žarnyno floros stabilizatoriai.
                        
                     
                  
                        4b1822
                     
                     
                        Evonik Nutrition & Care GmbH
                     
                     
                        
                           Bacillus amyloliquefaciens CECT 5940
                     
                     
                        
                           
                              Priedo sudėtis
                           
                        
                        
                           Bacillus amyloliquefaciens CECT 5940 preparatas, kuriame yra ne mažiau kaip:
                        
                                    —
                                 
                                 
                                    1 × 109 KSV/g priedo
                                 
                              Kieto pavidalo
                     
                     
                        Mėsiniai viščiukai
                        Dedeklinės vištaitės
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Gali būti naudojamas pašare, kurio sudėtyje yra leidžiamų kokcidiostatų: diklazurilo, natrio monezino arba nikarbazino.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir mūvint pirštines.
                                 
                              
                     
                        2030 10 26
                     
                  
                        
                           
                              Veikliosios medžiagos apibūdinimas
                           
                        
                        
                           Bacillus amyloliquefaciens sporos CECT 5940
                     
                  
                        
                           
                              Analizės metodas
                           
                            (1)
                        
                        Apskaičiavimas: paskleidimo ant plokštelės metodas, naudojant triptono sojos agarą (EN 15 784 )
                        Identifikavimas: impulsinės lauko gelių elektroforezės (PFGE) metodas.
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.